ไอ-แซกซ์
ไอ-แซกซ์ ( ) เป็นวงดนตรีร็อกสังกัดแบตเตอรี่ มิวสิค มีผลงานตั้งแต่ปี พ.ศ. 2545 จนถึงปัจจุบัน ชื่อวงมาจากชื่อเล่นของนักร้องนำของวงคือ แซกซ์ - พัชรพล ปานพุ่ม (ชื่อเดิม: กำพล) หลานชายของ จิรศักดิ์ ปานพุ่ม
ประวัติ
ไอ-แซกซ์ ก่อตั้งขึ้นเมื่อปี พ.ศ. 2542 จากการรวมตัวของกลุ่มเพื่อนในมหาวิทยาลัยที่ชื่นชอบการเล่นดนตรี โดยมี พัชรพล ปานพุ่ม นักร้องนำ และ จาตุรงค์ เนื่องจำนงค์ มือกลอง เป็นผู้ริเริ่มในการก่อตั้งวง จากนั้นจึงไปชักชวนสมาชิกมาร่วมวงอีก 3 คน คือ พงศภัค ทองเจริญ มือกีตาร์, ชัชวาล พูลผล มือเบส และ คำรณ เต่าทอง มือคีย์บอร์ด ก่อนจะทำเพลงขึ้นและส่งเดโมไปยังจีเอ็มเอ็ม แกรมมี่ ทำให้ได้เซ็นสัญญาในสังกัดค่ายเพลงแมดแคทซ์ ที่มี จิรศักดิ์ ปานพุ่ม ซึ่งเป็นอาของพัชรพล เป็นผู้บริหารค่ายเพลง
ต่อมาเมื่อปี พ.ศ. 2545 ไอ-แซกซ์ ออกอัลบั้มชุดแรก คนรักกัน มีเพลงดังคือ "ดอกไม้กับหัวใจ" ซึ่งติดอันดับ 1 ในชาร์ตเพลงของคลื่นวิทยุเกือบทั้งหมดทั่วประเทศ รวมถึงเพลงดังอื่น ๆ เช่น "ปวดใจ", "คนรักกัน", "ปัญหาเฉพาะหน้า", "ไม่รักให้มันรู้ไป" ทำให้อัลบั้มแรกมียอดขายที่ดีตามไปด้วย ไอ-แซกซ์ จึงได้รับเชิญให้เข้าร่วมทำผลงานอัลบั้มพิเศษ ลิทเทิล ร็อก โปรเจกต์ ร่วมกับวงร็อกรุ่นใหม่อีก 6 วง เพื่อนำเพลงของวงไมโครมาเรียบเรียงใหม่

ต่อมาเมื่อปี พ.ศ. 2547 ไอ-แซกซ์ ออกอัลบั้มชุดที่ 2 ใจถึงใจ โดยมีเพลงดัง เช่น "เขียนใจให้เป็นเพลง", "คนน่ารัก"
ต่อมาเมื่อปี พ.ศ. 2549 ไอ-แซกซ์ ออกอัลบั้มชุดที่ 3 Tag Team โดยเป็นอัลบั้มแรกที่ย้ายสังกัดมาอยู่ในค่ายจีนี่ เรคคอร์ด โดยเพลงในอัลบั้ม เช่น "เปิดใจ", "ขาดความมั่นใจ" อย่างไรก็ตาม อัลบั้มนี้ไม่ประสบความสำเร็จเท่าที่ควร
ต่อมาเมื่อปี พ.ศ. 2550 ไอ-แซกซ์ ออกอัลบั้มพิเศษ I-ZAX Song Hitz เป็นการรวมฮิตที่ดีที่สุดของวง จำนวน 12 เพลง และมีเพลงที่แต่งขึ้นให้คือ "เพื่อเธอ" ร่วมถึงเพลงของศิลปินอื่นที่นำมาทำใหม่ในฉบับของวงคือ "สุดที่รัก (ของคนอื่น)" ของอชิตะ ปราโมช ณ อยุธยา โดยอัลบั้มพิเศษนี้ถือเป็นอัลบั้มสุดท้ายของวง ก่อนจะพักวงไปเนื่องจากหมดสัญญากับจีเอ็มเอ็ม แกรมมี่ หลังจากนั้นพัชรพลก็มีอาการป่วยด้วยโรคไทรอยด์เป็นพิษ จึงพักงานในวงการไปอีก 5 ปีเพื่อรักษาจนหายป่วย และณพสิน แสงสุวรรณ ก็ได้ติดต่อมาหาพัชรพลว่าต้องการให้พงศภัคย้ายไปเป็นมือกีตาร์ให้กับวงกะลา
ต่อมาเมื่อปี พ.ศ. 2557 ไอ-แซกซ์ ได้กลับมารวมวงกันอีกครั้งโดยไม่สังกัดค่ายเพลงใด ๆ โดยมี ถาวร แซ่อึ้ง (ไก่) เข้ามาเป็นมือกีตาร์คนใหม่แทนพงศภัค และเปลี่ยนแนวทางการทำเพลงเป็นซิงเกิลเดี่ยวแทน โดยเผยแพร่ทั้งหมด 2 ซิงเกิล คือ "ยังรักกัน" และ "ก็ไม่รู้...จะรักไปทำไม"
ต่อมาเมื่อปี พ.ศ. 2567 ไอ-แซกซ์ ได้เซ็นสัญญาเป็นศิลปินในสังกัดแบตเตอรี่ มิวสิค และได้พงศภัคกลับมาเป็นมือกีตาร์อีกครั้ง โดยมีผลงานเพลงแรกในสังกัดเป็นการนำเพลง "เรื่องของหัวใจ" ของปฐมพงศ์ สมบัติพิบูลย์ (โป่ง หิน เหล็ก ไฟ) มาเรียบเรียงทำดนตรีใหม่ หลังจากนั้นในเดือนกุมภาพันธ์ พ.ศ. 2568 ไอ-แซกซ์ ยังได้เข้าบันทึกเสียงเพลงใหม่อีก 1 เพลง แต่ก่อนจะถึงกำหนดเผยแพร่เพลงใหม่ดังกล่าว พัชรพลซึ่งเป็นนักร้องนำก็ถูกตำรวจจับกุมในข้อหามียาเสพติดไว้ในครอบครองพร้อมกับผู้ต้องหาหญิงอีก 2 คนเมื่อวันที่ 15 มีนาคม โดยพัชรพลรับสารภาพว่าซื้อยาไอซ์เพื่อเสพวันละ 1-2 กรัมมาเป็นเวลาประมาณ 2 ปีแล้ว ซึ่งตำรวจจะขยายผลไปยังบุคคลในวงการบันเทิงต่อไป อย่างไรก็ตาม ศาลได้อนุญาตให้ประ
ว ซึ่งตำรวจจะขยายผลไปยังบุคคลในวงการบันเทิงต่อไป อย่างไรก็ตาม ศาลได้อนุญาตให้ประกันตัวพัชรพลเพียงคนเดียวด้วยหลักทรัพย์เป็นเงินสด 20,000 บาท และต่อมาเมื่อวันที่ 31 กรกฎาคม ศาลอาญาได้พิพากษาให้จำคุกพัชรพล 1 ปี และปรับเงิน 25,000 บาท โดยโทษจำคุกให้รอลงอาญา 3 ปี ภายใต้เงื่อนไขว่าจะต้องมารายงานตัวต่อพนักงานคุมประพฤติทุก ๆ 8 เดือน ภายใน 2 ปี, ทำงานบริการสังคมเป็นเวลา 48 ชั่วโมง และเข้าร่วมกิจกรรมเพื่อการแก้ไขฟื้นฟู ตามที่พนักงานคุมประพฤติเห็นสมควร
* พัชรพล ปานพุ่ม (แซกซ์) — ร้องนำ (พ.ศ. 2545–2550, พ.ศ. 2557–ปัจจุบัน) เกิดเมื่อวันที่ 29 กันยายน พ.ศ. 2520 ที่อำเภอไชยวาน จังหวัดอุดรธานี
* พงศภัค ทองเจริญ (เพชร) — กีตาร์ (พ.ศ. 2545–2550, พ.ศ. 2567–ปัจจุบัน) เกิดเมื่อวันที่ 25 สิงหาคม พ.ศ. 2529 ที่เขตลาดพร้าว กรุงเทพมหานคร
* ชัชวาล พูลผล (ชัช) — เบส (พ.ศ. 2545–2550, พ.ศ. 2567–ปัจจุบัน) เกิดเมื่อวันที่ 22 กุมภาพันธ์ พ.ศ. 2530 ที่อำเภอแว้ง จังหวัดนราธิวาส
* จาตุรงค์ เนื่องจำนงค์ (จา) — กลอง (พ.ศ. 2545–2550, พ.ศ. 2557–ปัจจุบัน) เกิดเมื่อวันที่ 8 มิถุนายน พ.ศ. 2524 ที่อำเภอเมืองอำนาจเจริญ จังหวัดอำนาจเจริญ
* คำรณ เต่าทอง (ยา) — คีย์บอร์ด (พ.ศ. 2545–2550, พ.ศ. 2557–ปัจจุบัน) เกิดเมื่อวันที่ 7 เม
่าทอง (ยา) — คีย์บอร์ด (พ.ศ. 2545–2550, พ.ศ. 2557–ปัจจุบัน) เกิดเมื่อวันที่ 7 เมษายน พ.ศ. 2524 ที่อำเภอเสนางคนิคม จังหวัดอำนาจเจริญ
สมาชิกในอดีต

* ถาวร แซ่อึ้ง (ไก่) — กีตาร์ (พ.ศ. 2557–2558) เกิดเมื่อวันที่ 30 สิงหาคม พ.ศ. 2531 ที่เขตดอนเมือง กรุงเทพมหานคร

ผลงาน

อัลบั้ม

สตูดิโออัลบั้มปกติ

คนรักกัน (พ.ศ. 2545)
# ปัญหาเฉพาะหน้า
# คนรักกัน
# ดอกไม้กับหัวใจ
# ไม่รักให้มันรู้ไป
# ระหว่างรอ
# ปวดใจ
# สุดสวย
# เขาและเธอ กับฉัน
# ร้อนนะ
# ปลุกใจ

ใจถึงใจ (พ.ศ. 2547)
# เขียนใจให้เป็นเพลง
# กอดพี่ไว้
# ตอกย้ำซ้ำเติม
# คนน่ารัก
# ผอม ดำ แต่จน
# แปลกแต่เจ็บ
# อยู่ก็เหมือนตาย
# บอกสิครับ
# เพื่อสังคม
# หัวใจมีไว้รัก
# ใจทั้งใจ
Tag Team (พ.ศ. 2549)
# เปิดใจ
# เพราะอะไร
# ลูกใครหนอ
# ถ้าไม่ใช่เธอ
# ขาดความมั่นใจ
# ผมไม่อยากแพ้
# สิบปากว่า (ไม่เท่ารักเอง)
# เศร้า (ว่ะ)
# ตามสั่ง
# พลั้ง

I-ZAX Song Hitz (พ.ศ. 2550)
อัลบั้มนี้เป็นอัลบั้มที่รวบรวมเพลงฮิตติดชาร์ตเพลงทั่วประเทศ 12 เพลง แต่งใหม่เพิ่มอีก 1 เพลง และมีเพลง cover อีก 1 เพลง
# เพื่อเธอ
# ดอกไม้กับหัวใจ
# ใจทั้งใจ
# ปวดใจ
# อยู่ก็เหมือนตาย
# หัวใจมีไว้รัก
# ผมไม่อยากแพ้
# ระหว่างรอ
# คนรักกัน
# บอกสิครับ
# เขาและเธอ กับฉัน
# คนน่ารัก
# เขียนใจให้เป็นเพลง
# สุดที่รัก(ของคนอื่น) (ต้นฉบับคือ อชิตะ ปราโมช ณ อยุธยา)
อัลบั้มพิเศษ ลิทเทิล ร็อก โปรเจกต์
ปี พ.ศ. 2546 ด้วยการจับมือกันของจาก 3 ค่ายเพลงร็อก ประกอบด้วย มอร์ มิวสิค, จีนี่ เรคคอร์ด และอัพจี ทำให้เกิดอัลบั้มพิเศษชื่อว่า ลิทเทิล ร็อก โปรเจกต์ เป็นการรวมกันเฉพาะกิจของ 7 วงร็อกรุ่นใหม่ที่เริ่มได้รับความนิยมในขณะนั้นอย่าง แคลช, เอบีนอร์มัล, พาราด็อกซ์, ซีล, ไอ-แซกซ์, อุลตร้า ช้วดส์, และ กะลา โดยนำเอา 25 บทเพลงฮิตของวงไมโคร มาเรียบเรียงและร้องใหม่ ในสไตล์ของแต่ละวง ซึ่งไอ-แซกซ์ ได้เรียบเรียงดนตรีใหม่ในเพลง "รักซะให้เข็ด", "จำฝังใจ", "บอกมาคำเดียว" และ "คนไม่มีสิทธิ์"

ซิงเกิล

ในฐานะศิลปินอิสระ
* ยังรักกัน (พ.ศ. 2557)
* ก็ไม่รู้...จะรักไปทำไม (พ.ศ. 2558)

สังกัดแบตเตอรี่ มิวสิค
* เรื่องของหัวใจ (พ.ศ. 2567; ต้นฉบับคือ ปฐมพงศ์ สมบัติพิบูลย์)

คอนเสิร์ต
ไอ-แซกซ์ เคยมีคอนเสิร์ตของตนเพียง 1 ครั้ง คือ Rock Size S Concert ซึ่งจัดขึ้นเพื่อฉลองความสำเร็จของผลงานอัลบั้มพิเศษชุด ลิทเทิล ร็อก โปรเจกต์ เมื่อวันที่ 22 พฤศจิกายน พ.ศ. 2546 ณ อิมแพ็ค อารีน่า เมืองทองธานี

อ้างอิง